OzLabs/hebrew-wiki-articles huggingface dataset:
קראמורה (סדרת טלוויזיה)

קראמורה (ברוסית: Карамора) הוא סדרת ערפדים רוסית משנת 2022, שבוימה על ידי דנילה קוזלובסקי שגם מככב בו לצד אנדריי סמוליאקוב. זהו שיתוף הפעולה השלישי בין קוזלובסקי לסמוליאקוב לאחר שהשניים עבדו יחד גם על הסרטים "הוויקינג" ו"המאמן". הסדרה הופקה על ידי Premier Studios וסנטרל פרטנרשיפ. עלילתה מגוללת היסטוריה אלטרנטיבית של המדינה הרוסית בתחילת המאה ה-20. האנרכיסט קראמורה מקבל גישה למידע על חיי המשפחה הקיסרית. מתברר כי במשך שלוש מאות שנים השושלת אובטחה על ידי מסדר ערפדים חשאי.

סדרת טלוויזיה פותחה כסדרה בת 8 פרקים. בהמשך, במקום איליה נאישולר שתוכנן לביים את הסדרה, הוזמן דנילה קוזלובסקי לביים וגם לככב בו. חלק מהצילומים נערכו בגאורגיה.

הקרנת הבכורה של "קראמורה" תוכננה תחילה ל-19 בנובמבר 2020, אך בעקבות התפרצות נגיף הקורונה ברוסיה השידור נדחה תחילה לספטמבר 2021 ולאחר מכן לינואר 2022.

== עלילה ==
ראשית המאה העשרים. רוסיה נמצאת על סף מהפכה, כאשר קראמורה, אנרכיסט צעיר, לומד סוד נורא - במשך מאות שנים נשמרה שושלת רומנוב על ידי מסדר חשאי המורכב מערפדים. במאבק איתם מאבד האנרכיסט הצעיר קראמורה את אהובתו, אלינה. כעת אין לו ברירה אלא לצאת לדרך הנקמה. הוא אוסף קבוצה של נאמנים שמכריזה מלחמה על מסדר הערפדים, כשאירועים אלה הופכים לתחילת מלחמת העולם הראשונה ולאחריה מהפכת 1917, שישפיעו גם על גורלה של המדינה כולה.

== צוות שחקנים ==
* דנילה קוזלובסקי - קראמורה, אנרכיסט
* דריה בלאבאנובה - אלינה, אהובתו של קראמורה
* פיליפ יאנקובסקי - רונבסקי
* ניקולאי קומיאגין - ולדימיר מאיאקובסקי
* אנדריי סמוליאקוב
* נינו נינידזה
* ארתור ואחה
* רינאט סאפין
* וילן באביצ'ב

==הפקה==
 במקור זו נועדה להיות סדרה שתוכננה לעלות לשידור בערוץ TV3. הצילומים החלו במהלך שנת 2019 ונערכו בגאורגיה עד פברואר 2020. באוקטובר 2020 חודשו צילומי השלמה במוסקבה ובנובמבר עברו לסנקט פטרבורג, בה נמשכו עד דצמבר 2020.

==קישורים חיצוניים==

* [https://ru.ign.com/karamora "קראמורה"] באתר ru.ign.com
* [https://www.kino-teatr.ru/kino/movie/ros/128187/annot/ "קראמורה"] באתר kino-teatr.ru
* [https://www.kinopoisk.ru/film/1108681/ "קראמורה"] באתר KinoPoisk.ru

==הערות שוליים==

קטגוריה:האימפריה הרוסית בתרבות
קטגוריה:היסטוריה חלופית בסדרות טלוויזיה
קטגוריה:היסטוריה חלופית של רוסיה וברית המועצות
קטגוריה:היסטוריה חלופית של תוצאות מלחמת העולם הראשונה
קטגוריה:סדרות דרמה רוסיות
קטגוריה:סדרות טלוויזיה רוסיות שעלו לשידור בשנות ה-2020
קטגוריה:סדרות קומדיה רוסיות
קטגוריה:סרטי ערפדים
קטגוריה:סרטי פנטזיה רוסיים
קטגוריה:סרטים שבוימו על ידי דנילה קוזלובסקי
קטגוריה:סרטים שיציאתם נדחתה בעקבות מגפת הקורונה
קטגוריה:ערפדים בטלוויזיה
חורף האימה

פינוי דרך משלג במזרח שווייץ, 1951
בית חווה במזרח שווייץ שחרב במפולת שלג, 1951
חורף האימה הוא הכינוי שניתן לחורף 1950–1951, שבו התרחשו מאות מפולות שלגים בהרי האלפים שבאירופה. מפולות אלו גרמו למותם של 265 בני אדם ולנזק כבד לרכוש באוסטריה, שווייץ ואיטליה.

==המפולות==
המפולות התרחשו בדצמבר 1950 ובעיקר בחודשים ינואר ופברואר 1951 עקב תנאי מזג אוויר חריגים. נפילת השלג באלפים החלה כבר בנובמבר. במהלך שני אירועי מזג אוויר חריגים בינואר ובפברואר ירדו באלפים כמויות גדולות מאוד של שלג, כ-200 עד 400 אחוז (במקומות מסוימים 600 אחוז) מעל הממוצע הרב-שנתי. במחצית ינואר ירדו בחלק מהמקומות כ-2.5 מטר של שלג בתוך ימים ספורים. במחצית פברואר נערמו בשני אתרים בשווייץ ארבעה מטרים של שלג.

באוסטריה גרמו מפולות השלג למותם של 135 בני אדם, בעיקר במדינות טירול, קרינתיה וזלצבורג. כפרים חרבו, כ-200 מבנים נהרסו וכ-350 דונם של חורש נפגעו.

בשווייץ נספו 92 בני אדם, רובם במפולות שהתרחשו בחודש ינואר. נהרגו מאות ראשי בקר, מאות מבנים חרבו ואלפי דונם של יער ניזוקו. הכפר אנדרמאט (Andermatt) שבקנטון אורי ספג שש מפולות שלגים, שגרמו למותם של 13 בני אדם. 

בעת התרחשות המפולות הוכחה יעילותם בהפחתת נזק של מחסומי מפולות שהיו מותקנים בהרי האלפים, ובעשורים שלאחר מכן הורחב מאוד בשווייץ השימוש בהם.

==קישורים חיצוניים==

* [https://www.worldatlas.com/articles/deadliest-avalanches-in-history.html Deadliest Avalanches In History], באתר World Atlas

קטגוריה:מפולות שלגים
קטגוריה:אוסטריה: היסטוריה
קטגוריה:אסונות בשווייץ
קטגוריה:אסונות באיטליה
קטגוריה:אירופה: מזג אוויר
קטגוריה:1950
קטגוריה:1951
קטגוריה:אירופה: אסונות טבע
שער הניצחון של בוקרשט

שער הניצחון (ברומנית: Arcul de Triumf) הוא מונומנט לאומי של רומניה, שנבנה לראשונה בצפון בוקרשט, ב-1878, וממוקם על דרך קיסלף , בהצטלבות הרחובות קונסטנטין פרזאן, אלכסנדרו אוורסקו ואלכסנדרו קונסטנטינסקו, כדי לחגוג את שובם של החיילים הרומנים מהמלחמה העות'מאנית-רוסית (1877–1878), שנחשבת למלחמת העצמאות של רומניה. החיילים, ששבו מהחזית הבולגרית, עברו מתחת לשער, אבל השער נבנה מחומרים שלא היו עמידים לגשם.

אחרי מלחמת העולם הראשונה התקבלה החלטה לבנות שער ניצחון קבוע יותר. ב-1922, בעת כהונתו של ראש עיריית בוקרשט, מאתיי קורבסקו, אורגן מצעד לכבוד איחוד רומניה עם הטריטוריות, שסופחו אליה (טרנסילבניה, בוקובינה, באנאט ובסרביה) וראש העירייה הציע לבנות שער ניצחון מעץ. הצעתו זכתה לביקורות רבות ובין המבקרים היה גם ג'ורג'ה אנסקו ששאל: "ושער ניצחון אמיתי מתי?".

המונומנט, שעוצב על ידי האדריכל פטרה אנטונסקו , נבנה בין השנים 1922-1921, שופץ ב-1936-1935 וחודש שוב בתחילת 2014. הוא מנציח את ניצחונה של רומניה במלחמת העולם הראשונה והכתרת המלך פרדיננד ואשתו מארי.

==היסטוריה==
שער הניצחון הראשון נבנה בחיפזון מעץ, לאחר שרומניה זכתה בעצמאותה (1878) כדי שהכוחות המנצחים יוכלו לצעוד תחתיה. קשת נוספת משלד בטון וטיח חיצוני עם פסלים ועיטורים משוכללים, שתוכננה על ידי האדריכל פטרה אנטונסקו , נבנתה באותו מקום לאחר מלחמת העולם הראשונה ב-1922. החלק החיצוני של הקשת, שהתבלה באופן חמור, הוחלף ב-1935 לעיצוב הנאו-קלאסי הנוכחי, בהשראה הדוקה יותר לשער הניצחון בפריז. הקשת החדשה, שתוכננה גם היא על ידי אנטונסקו ובוצעה באבן, נחנכה ב-1 בדצמבר 1936.

כיום, שער הניצחון הוא אחד הסמלים הידועים של הבירה הרומנית. תהלוכות צבאיות מתקיימות מתחת לקשת בכל 1 בדצמבר, לרגל היום הלאומי הרומני .

<center>
<gallery mode="packed" heights="200px">
Russians' triumphal entry in Bucharest.jpg|כניסתו לאחר ניצחון של הצאר הרוסי בבוקרשט ב-1878, תחריט מתוך Illustrated London News
Franz Mandy - Intoarcerea victorioasa in Bucuresti a armatei romane de pe frontul din Bulgaria.jpg|שער הניצחון המקורי ב-1878; קשת עץ זמנית שנבנתה כדי לחגוג את עצמאות רומניה.
Nicolae Ionescu - Pretzel vendors in uniform in front of the Triumph Arch.jpg|רוכלי בייגלה במדים שער הניצחון הנוכחי בסוף שנות ה-30 של המאה העשרים.
</gallery>
</center>

==תיאור וסביבה==
שער הניצחון מתנשא לגובה של 27 מטרים. יש לו בסיס מלבני בגודל 25X11.5 מטרים. הפסלים בהם מעוטרות החזיתות נוצרו על ידי פסלים רומנים מפורסמים כמו יון ז'אליה ודימיטריה פאציוראה .

ארמון אליזבטה , בית המגורים הנוכחי של משפחת המלוכה הרומנית , ממוקם ליד שער הניצחון, בפארק הרסטראו.

<center>
<gallery mode="packed" heights="200px">
Crown lateral Arch of Triumph Bucharest.jpg|סמל הכתר המלכותי ("כתר הפלדה" ) הרומני, מתואר על החזית המזרחית.
</gallery>
</center>

==ראו גם==
* שער הניצחון בפריז

== קישורים חיצוניים ==

* [https://www.romania360.co.il/review/שער-הניצחון-בבוקרשט/ שער הניצחון בבוקרשט]
* [https://guidol.co.il/item/90290/שער-הניצחון-בבוקרשט-Arcul-de-Triumf שער הניצחון בבוקרשט - Arcul de Triumf] 
* [https://adevarul.ro/news/bucuresti/povestea-arcului-triumf-bucuresti-Stiati-mai-fost-inca-cinci-capitalac-1_50be03887c42d5a663d1dd35/index.html Povestea Arcului de Triumf din Bucureşti. Ştiaţi că înaintea lui au mai fost încă cinci în Capitală?] 

==הערות שוליים==

קטגוריה:בוקרשט: מבנים
בוקרשט
קטגוריה:אירופה: אנדרטאות
Celebration: The Video Collection

Celebration: The Video Collection (בעברית: חגיגה: אוסף הווידאו) הוא אלבום הווידאו השלישי זה הזמרת מדונה אשר יצא על ידי חברת התקליטים של האחים וורנר ב-29 בספטמבר 2009, במקביל להוצאת אלבום האוסף Celebration, אף על פי שתחילה תוכנן לצאת ביולי של אותה השנה.

אלבום הווידאו מכיל קליפים של מדונה מכל הזמנים: החל מתחילת הקריירה שלה ועד צאת אלבום הווידאו עצמו. אלבום הווידאו מחולק לשני חלקים; החלק הראשון כולל קליפים של מדונה משנת 1983 ועד שנת 1994 ואילו החלק השני מכיל קליפים שלה משנת 1994 ועד שנת 2009.

== ביקורת והצלחה ==
הביקורות על האלבום היו מעורבות, חלק מהמבקרים מתחו ביקורת כלפי האיכות הירודה של הקליפים אך חלק נתנו ביקורות חיוביות על העובדה שהאלבום מציג את מדונה כאמנית חזותית. האלבום זכה להצלחה, הוא הגיע למקום הראשון במדינות רבות ביניהם ארצות הברית, אוסטרליה וניו זילנד ואף הגיע למעמד פלטינה כפולה בברזיל וצרפת, למעמד פלטינה בארצות הברית ולמעמד זהב בפולין ופורטוגל.

בנוסף למהודה הרגילה של האלבום, יצאו לאלבום מספר גרסאות נוספות ביניהם גרסת האייטונס אשר כוללת חלק מהשירים באלבום בגרסת האודיו שלהם.

== מיקומי שיא ==
כל מצעדי האלבומים שלהלן, הם מצעדי אלבומי וידאו בלבד, ובהם מדונה הצליחה לכבוש פסגות מצעדים רבות.

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|פלטינה
|100,000
|-
!ברזיל (Pro-Música Brasil)
|פלטינה 2×
|60,000
|-
!פולין (ZPAV)
|זהב
|5,000
|-
!פורטוגל (AFP)
|זהב
|4,000
|-
!צרפת (SNEP)
|פלטינה 2×
|40,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!מקור
|-
!ברזיל
|21 בספטמבר 2009
| rowspan="6" |די וי די
|
|-
!גרמניה
|25 בספטמבר 2009
|
|-
!אוסטרליה
| rowspan="2" |28 בספטמבר 2009
|
|-
!פורטוגל
|
|-
!הממלכה המאוחדת
| rowspan="2" |29 בספטמבר 2009
|
|-
!ארצות הברית
|
|}

== קישורים חיצוניים ==

== הערות שוליים ==

קטגוריה:אלבומי וידאו מ-2009
קטגוריה:אלבומי וידאו של מדונה
קטגוריה:אלבומי אוסף וידאו קליפים
קטגוריה:אלבומי וידאו באנגלית
קטגוריה:אלבומי חברת וורנר רקורדס
יחסי גבון–צ'ילה

יחסי גבון–צ'ילה הם היחסים הדיפלומטיים הרשמיים שבין הרפובליקה הגבונית לבין הרפובליקה של צ'ילה.

== היסטוריה ==
היחסים הדיפלומטיים הרשמיים שבין הרפובליקה הגבונית לבין הרפובליקה של צ'ילה הם יחסים דיפלומטיים שקטים - הם אינם מתוחים ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין גבון לצ'ילה כוננו באופן רשמי בספטמבר 1978.

בשנת 1984 פתחה צ'ילה שגרירות בליברוויל, בירת גבון, זו פעלה עד 1989.

אזרחי צ'ילה שרוצים להיכנס, לבקר ולשהות בגבון אינם נדרשים להנפיק אשרת כניסה על מנת לעשות כן, אלא אשרה אלקטרונית (eVisa). לעומת זאת, אזרחי גבון שרוצים להיכנס, לבקר ולשהות בצ'ילה נדרשים להנפיק אשרת כניסה על מנת לעשות כן.

== נציגויות דיפלומטיות ==
* צ'ילה אינה מיוצגת בגבון, הן בדרג השגרירות והן בדרג הקונסולרי.
* גבון אינה מיוצגת בצ'ילה, הן בדרג השגרירות והן בדרג הקונסולרי. גבון האמינה את שגרירותה שבברזיליה, בירת ברזיל הסמוכה, על צ'ילה.

== קישורים חיצוניים ==
* [http://transparencia.bcn.cl/obtienearchivo?id=repositorio/10221/12006/1/91367_BCNINFORME_GRID_01-08-2011_JJ_AFRICA.doc Reseña histórica de la presencia chilena en África] , אתר הספרייה הלאומית של צ'ילה

== הערות שוליים ==
יחסי סאו טומה ופרינסיפה – צ'ילה

יחסי סאו טומה ופרינסיפה–צ'ילה הם היחסים הדיפלומטיים הרשמיים שבין הרפובליקה הדמוקרטית של סאו טומה ופרינסיפה לבין הרפובליקה של צ'ילה.

== היסטוריה ==
היחסים הדיפלומטיים הרשמיים שבין הרפובליקה הדמוקרטית של סאו טומה ופרינסיפה לבין הרפובליקה של צ'ילה הם יחסים דיפלומטיים שקטים - הם אינם מתוחים ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין סאו טומה ופרינסיפה לצ'ילה כוננו באופן רשמי ב-5 במאי 1989.

אזרחי צ'ילה שרוצים להיכנס, לבקר ולשהות בסאו טומה ופרינסיפה אינם נדרשים להנפיק אשרת כניסה על מנת לעשות כן, אלא אשרה אלקטרונית (eVisa). לעומת זאת, אזרחי סאו טומה ופרינסיפה שרוצים להיכנס, לבקר ולשהות בצ'ילה נדרשים להנפיק אשרת כניסה על מנת לעשות כן.

== נציגויות דיפלומטיות ==
* צ'ילה אינה מיוצגת בסאו טומה ופרינסיפה, הן בדרג השגרירות והן בדרג הקונסולרי.
* סאו טומה ופרינסיפה אינה מיוצגת בצ'ילה, הן בדרג השגרירות והן בדרג הקונסולרי.

== קישורים חיצוניים ==
* [http://transparencia.bcn.cl/obtienearchivo?id=repositorio/10221/12006/1/91367_BCNINFORME_GRID_01-08-2011_JJ_AFRICA.doc Reseña histórica de la presencia chilena en África] , אתר הספרייה הלאומית של צ'ילה

== הערות שוליים ==
קסטנופסיס דלאוויי

ענף עם עלים
קסטנופסיס דלאוויי (שם מדעי: Castanopsis delavayi; בכתב סיני: 高山栲; בפין-יין: gao shan zhui) הוא מין עץ ירוק-עד אנדמי לסין, השייך לסוג קסטנופסיס במשפחת האלוניים. העץ גדל בגובה 1,500–2,800 מטרים ביערות של עצים רחבי עלים או ביערות מעורבים עם מחטניים במחוז גואנדונג דרום-מערב גוויג'ואו, בדרום-מערב סצ'ואן וביונאן.

==תיאור==
עץ בגובה עד 20 מטרים וקוטר בגובה חזה 60 סנטימטרים. קליפת הגזע של עצים צעירים חלקה בעוד שקליפת גזע של עצים בוגרים עבה וחרושה בתלמים. העצה בגוון צהוב-חום כבדה, חזקה, עמידה ללחות ומתאימה לשמש כעמודים או לרהיטים. אורך פטוטרת העלים בין 7 ל-15 מילימטרים, העלים גלדניים, מעט קשים ומתפוררים אחרי שהם מתייבשים. צורתם נעה מסגלגלה ועד אליפטית, אורכם בין 5 ל-13 סנטימטרים ורוחבם בין 3 ל-7 סנטימטרים. בסיס הטרף מעוגל וסימטרי ושפתותיו משוננים החל מאמצע הטרף. ראש הטרף חד ומכופף. העורק הראשי של הטרף שטוח ומשני צדדיו יש 6 עורקים משניים דקים מאוד ומעוגלים במקצת. גוון עלים צעירים הוא חום-צהוב, והם מכוסים קשקשים. גוון עלים בוגרים הוא אפור או אפור-כסוף.

העץ הוא צמח חד-ביתי והפריה מבוצעת באמצעות רוח. הפרחים הזכריים בעגיל באורך 10 עד 15 סנטימטרים כשקוטר המוט המרכזי של התפרחת בין 2 ל-3 מילימטרים. בכל פרח בין 10 ל-12 אבקנים. הפרחים הנקביים קצרים מאוד סביב באורך 0.5 מילימטרים, בדרך כלל במקבצים של 2 עד 3 פרחים.

הספלול הוא בתחילה אליפסואיד ואחר כך חצי כדור, לעיתים סגלגל רחב בקוטר בין 1.5 ל-2 סנטימטרים, המתפצל ל-2 או 3 מקטעים. הפרי כמעט כדורי ובו בין אגוז אחד לשלושה. עובי הקליפה בין 2 ל-3.5 מילימטרים והיא מכוסה בקוצים בקוטר 15 עד 20 מילימטרים ובאורך של עד 3 עד 6 מילימטרים כשהם צפופים במיוחד בבסיס הפרי. האגוז סגלגל, אורכו בין 10 ל-15 מילימטרים וקוטרו בין 13 ל-14 מילימטרים כשקצהו מכוסה בדלילות בשערות עדינות.

הפריחה מתרחשת מאפריל עד מאי והפרי מבשיל בין ספטמבר לנובמבר שנה אחר-כך.

==קישורים חיצוניים==

<div style="direction: ltr;">
* [http://www.efloras.org/florataxon.aspx?flora_id=2&taxon_id=200006234 Flora of China: Castanopsis delavayi]
*[http://frps.iplant.cn/frps/Castanopsis%20delavayi 高山锥 Castanopsis delavayi Franch.] 
</div>

דלאוויי
קטגוריה:סין: עצים
קסטנופסיס אורתאקנתה

קסטנופסיס אורתאקנתה (שם מדעי: Castanopsis orthacantha; בכתב סיני: 毛果栲; בפין-יין: yuan jiang zhui) הוא מין עץ ירוק-עד אנדמי לסין, השייך לסוג קסטנופסיס במשפחת האלוניים. העץ גדל בגובה 1,500–3,200 מטרים ביערות של עצים רחבי עלים או ביערות מעורבים עם מחטניים במערב מחוז גוויג'ואו, בדרום-מערב סצ'ואן וביונאן.

==תיאור==
עץ בגובה עד שבין 10 ל-15 מטרים (20 מטרים במקרים קיצוניים) וקוטר בגובה חזה 50 סנטימטרים. גוון הגזע חום והעצה בגוון צהבהב עד לבן צהבהב. הענפים, הטרף של העלים ומוט התפרחת חלקים. אורך פטוטרת העלים סנטימטר אחד, העלים גלדניים וצורתם נעה מסגלגלה ועד משולשת, אורכם בין 7 ל-14 סנטימטרים ורוחבם בין 2.5 ל-5 סנטימטרים. בסיס הטרף מעוגל וסימטרי ושפתותיו משוננים. ראש הטרף חד ומכופף. העורק הראשי של הטרף שטוח ומשני צדדיו יש בין 9 ל-13 עורקים משניים.

העץ הוא צמח חד-ביתי והפריה מבוצעת באמצעות רוח. הפרחים הזכריים בעגיל באורך 15 סנטימטרים וקוטרו בין 4 ל-7 מילימטרים. בכל פרח בין 10 ל-12 אבקנים. הפרחים הנקביים קצרים מאוד סביב באורך 0.5 מילימטרים, בדרך כלל במקבצים של 2 עד 3 פרחים.

הספלול הוא חצי כדור, לעיתים סגלגל רחב בקוטר בין 3 ל-3.5 סנטימטרים, המתפצל ל-4 מקטעים. הפרי כמעט כדורי ובו בין אגוז אחד לשלושה. עובי הקליפה בין 2 ל-3.5 מילימטרים והיא מכוסה בקוצים באורך של עד 7 מילימטרים כשהם צפופים במיוחד בבסיס הפרי. האגוז חרוטי, לעיתים קרובות שטוח בצד אחד ורוחבו בין 10 ל-15 מילימטרים מכוסה בצפיפות בשערות קצרות.

הפריחה מתרחשת מאפריל עד מאי והפרי מבשיל בין ספטמבר לנובמבר שנה אחר-כך. האגוז אכיל.

==קישורים חיצוניים==

<div style="direction: ltr;">
* [http://www.efloras.org/florataxon.aspx?flora_id=2&taxon_id=200006248 Flora of China: Castanopsis orthacantha]
*[http://frps.iplant.cn/frps/Castanopsis%20orthacantha 元江锥 Castanopsis orthacantha Franch.] 
</div>

==הערות שוליים==

קטגוריה:צמחים שתוארו ב-1899
קטגוריה:טקסונים שתוארו בידי אדריאן רנה פרנשה
אורתאקנתה
קטגוריה:סין: עצים
טקסט (סרט)

טקסט (ברוסית: Текст) הוא סרט דרמה ומותחן רוסי בבימויו של קלים שיפנקו ובכיכובו של אלכסנדר פטרוב.<ref>[https://www.kino-teatr.ru/kino/news/y2018/5-26/15152/ ИВАН ЯНКОВСКИЙ СЫГРАЕТ В ЭКРАНИЗАЦИИ «ТЕКСТА» ГЛУХОВСКОГО]</ref><ref>[https://ria.ru/20180526/1521439009.html Режиссер картины «Салют-7» снимет фильм «Текст» по роману Глуховского]</ref> הסרט מהווה עיבוד לרומן באותו שם מאת דמיטרי גלוכובסקי שגם כתב את התסריט לסרט.

בטקס פרסי נשר הזהב הרוסי ה-18, שנערך בינואר 2020, הסרט זכה בפרס נשר הזהב בקטגוריית הסרט העלילתי הטוב ביותר, בנוסף זכה גם בפרסים בקטגוריות השחקן הטוב ביותר לאלכסנדר פטרוב ושחקן המשנה הטוב ביותר לאיוואן יאנקובסקי. בנוסף זכה גם בקטגוריית העריכה הטובה ביותר. במאי 2020 זכה הסרט בפרס התאחדות מפיקי הקולנוע והטלוויזיה בקטגוריית הסרט העלילתי הטוב ביותר.

גרסה מורחבת כמיני-סדרה בת 5 פרקים בשם "טקסט: המציאות", עלתה בשירות הסטרימינג Start.ru ב-3 ביולי 2020.

==תקציר עלילת הסרט==
הסרט מספר כיצד איליה גוריונוב בן ה-27, מוצא את עצמו מאחורי סורג ובריח בהאשמת שווא על גידול לא חוקי של סמים. ברגע שהוא משתחרר הוא מבין שהוא כבר לא יכול לחזור לחייו הקודמים ומחליט לנקום בקצין המשטרה פיוטר חאזין, שבגללו הוא סיים בכלא. כתוצאה מפגישתם איליה הורג את חאזין, מקבל את הסמארטפון שלו ומתחיל לחיות את חיי הבחור, שולח הודעות טקסט לעמיתיו, הבוסים, ההורים והבחורה שלו.<ref>[https://www.kinoafisha.info/movies/8355754/ Текст, 2019]</ref>

== שחקנים ודמויות ==
* אלכסנדר פטרוב – איליה גוריונוב<ref>[https://www.kino-teatr.ru/kino/news/y2019/1-28/17202/ АЛЕКСАНДР ПЕТРОВ ПОЛУЧИЛ ГЛАВНУЮ РОЛЬ В ЭКРАНИЗАЦИИ «ТЕКСТА» ДМИТРИЯ ГЛУХОВСКОГО]</ref><ref>[https://rg.ru/2019/01/28/aleksandr-petrov-sygraet-v-ekranizacii-romana-tekst.html Александр Петров сыграет в экранизации романа «Текст»]</ref>
* כריסטינה אסמוס – נינה
* איוואן יאנקובסקי – פיוטר חאזין
* סופיה אוזרובה – ורה
* מקסים וינוגרדוב – סרגיי

== קישורים חיצוניים ==

* [https://www.kinopoisk.ru/film/1234848/ "טקסט"] באתר KinoPoisk
==הערות שוליים==

קטגוריה:זוכי פרס APKiT
קטגוריה:סרטי מתח רוסיים
קטגוריה:סרטי דרמה רוסיים
קטגוריה:סרטי פעולה רוסיים
קטגוריה:סרטי 2019
קטגוריה:סרטים ברוסית
קטגוריה:סרטים רוסיים מבוססי ספרים
קטגוריה:סרטים שבוימו על ידי קלים שיפנקו
קטגוריה:שירות הווידאו START: סרטים
איי כריסטיאניה (אנטארקטיקה)

איי כריסטיאניה (באנגלית: Christiania Islands) הם קבוצת איים וסלעים בין האי לייז' והאי טריניטי, בארכיפלג פאלמר שבאנטארקטיקה. 

== היסטוריה ==
=== גילוי ההרים ===
ההרים התגלו על ידי המשלחת האנטארקטית הבלגית (שחקרה את אנטארקטיקה בין השנים 1897 – 1899) בפיקודו של אדריאן דה ז'רלאש.

=== מקור השם ===
ז'רלאש קרא להרים על שמה של העיר כריסטיאניה (כיום אוסלו) שבנורווגיה, בה השיג סיוע וציוד למשלחתו.

== לקריאה נוספת ==
<div class="mw-content-ltr">• Thomas Wyatt. Bagshawe, [https://books.google.co.il/books?id=3Ow8AAAAIAAJ&pg=PA186&lpg=PA186&dq=%22Christiania+Islands%22&source=bl&ots=PYVk5P9bVV&sig=ACfU3U3uM8xBgTWc3athAbWTk8hgL7O8cA&hl=en&sa=X&ved=2ahUKEwiGx9qe24_lAhUDZFAKHVMhD_QQ6AEwEnoECAkQAQ#v=onepage&q=%22Christiania%20Islands%22&f=false Two men in the Antarctic : an expedition to Graham land, 1920-1922], P 186</div>

<div class="mw-content-ltr">• United States. Hydrographic Office, [https://books.google.co.il/books?id=ij-Mscote6UC&pg=PA413&lpg=PA413&dq=%22Christiania+Islands%22&source=bl&ots=TduGpIYe7q&sig=ACfU3U3YsFA0HXiBOFiPy3N3lkNFYIRh3Q&hl=en&sa=X&ved=2ahUKEwizoNDd24_lAhUDKFAKHcjkBto4ChDoATAAegQICRAB#v=onepage&q=%22Christiania%20Islands%22&f=false Sailing Directions for Antarctica], P 144</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:2767 איי כריסטיאניה] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=2659&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR איי כריסטיאניה] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=2767&fid=antgeo_105 תצלום לוויין של אזור איי כריסטיאניה]
* [https://copernix.io/#?where=-61.47211809562477,-63.936779044229006,13&?query=&?map_type=hybrid תצלום לוויין של אזור איי כריסטיאניה, וציון מקום האתרים שסביבו] באתר copernix

== הערות שוליים ==

כריסטיאניה
Shania Twain

Shania Twain (בעברית: שאניה טוויין) הוא אלבום הבכורה של הזמרת-יוצרת הקנדית שאניה טוויין אשר יצא לאור ב-20 באפריל 1993, על ידי חברות התקליטים פוליגרם רקורדס ומרקורי רקורדס. מתוך האלבום יצאו חמישה סינגלים.

האלבום הגיע למקום השלישי במצעד אלבומי הקאנטרי של חברת המצעדים הרשמית.

== רקע ==
עם יציאת האלבום הוא ספג הצלחה בינונית ואפילו מעטה אך עם צאת אלבומה השני The Woman in Me, העניין סביב הזמרת החל לגבור ובכך גם מכירות אלבום זה עלו עד שהוא הגיע למעמד פלטינה בארצות הברית ולמעמד פלטינה כפולה בקנדה. למרות זאת, אף אחד משירי האלבום לא נכלל באלבום הלהיטים שלה Greatest Hits אשר הופץ בשנת 2004.

מכירות האלבום נכון להיום עומדות על כ-3.1 מיליון עותקים. האלבום הוא אלבום מסוגת הקאנטרי.

== הקלטה ==
שלושה שירים מתוך האלבום הוקלטו במקור על ידי אמנים אחרים: "There Goes the Neighborhood" אשר הוקלט במקור על ידי ג'ו דיפי לאלבומו A Thousand Winding Roads, אשר יצא ב-1990; "When He Leaves You" אשר הוקלט במקור על ידי דונה מיד ב-1989 ו-"You Lay a Whole Lot "of Love on Me" אשר הוקלט במקור על ידי קון האנלי ב-1980 ועל ידי טום ג'ונס ב-1983.

בסרט אוטוביוגרפי אודות הזמרת אשר יצא בשנת 2011, חשפה טוויין כי למעשה המעורבות שלה באלבום והשליטה היצירתית שלה הייתה מעטה וכי היא הרגישה מתוסכלת שלא יכלה להציג את יכולות כתיבת השירים שלה באלבום. מתוך האלבום יצאו 3 סינגלים: הסינגל הראשון היה "What Made You Say That" אשר יצא ב-6 במרץ 1993, "Dance with the One That Brought You" אשר יצא ב-13 ביולי 1993 ו-"You Lay a Whole Lot of Love on Me" אשר יצא בספטמבר 1993. אף אחד מהסינגלים האלו לא נחל הצלחה רבה בעולם והם ספגו השמעות מועטות בתחנות הרדיו האמריקאיות והקנדיות המנגנות מוזיקת קאנטרי.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|פלטינה
|1,000,000
|-
!בריטניה (BPI)
|כסף
|85,692
|-
!קנדה (Music Canada)
|פלטינה 2×
|200,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!ארצות הברית
| rowspan="2" |20 באפריל 1993
| rowspan="2" |תקליטור • קלטת שמע
| rowspan="5" |מרקורי
| rowspan="5" |
|-
!קנדה
|-
!בריטניה
| rowspan="2" |מאי 2000
| rowspan="2" |תקליטור
|-
!אירופה
|-
!ארצות הברית
|14 באוקטובר 2016
|תקליט
|}

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אלבומי בכורה מ-1993
קטגוריה:אלבומי שאניה טוויין
קטגוריה:אלבומי קאנטרי
קטגוריה:אלבומי חברת מרקורי רקורדס
היהודים - 7 שאלות נפוצות

היהודים - 7 שאלות נפוצות הוא ספר מאת שמואל רוזנר העוסק בשאלות יסודיות הנוגעות לעם היהודי.

הספר יצא לאור בשנת 2016, בהוצאת דביר ובית התפוצות.
==הספר==
בהקדמה לספר, מסביר המחבר את מטרתו וייחודו: "...על כל אחד מהנושאים הנדונים בו נכתבו כרכים עבי כרס... הספר הזה קצר במכוון - ניסיון לנסח בתמצית את מצב הצבירה היהודי."
הספר מורכב משבעה נושאים:
#החלק הראשון עוסק בנושא "מהי יהדות"?. כחלק מבחינת הנושא מראה המחבר כי ב-300 השנים האחרונות התשובה לשאלה הזו הפכה מורכבת מאשר באלפי השנים שקדמו להם.
#החלק השני בוחן את הסוגיה שיש לה כיום גם היבטים משפטיים משמעותיים: "מיהו יהודי?" לצד הצבת התשובות, המחבר מסביר גם את המשמעויות הקריטיות של כל אחת מהן.
#החלק השלישי דן בשאלה "האם יש ערכים יהודיים" ואם כן, מה הם ומי מוסמך לקבוע אותם? בפרק זה מדגים המחבר כי בנאומו של נשיא ארצות הברית ברק אובמה בפני קהילה יהודית, עלה כי לתפיסתו "הערכים היהודיים" דומים מאוד לערכיו שלו.
#החלק הרביעי סוקר את האנטישמיות ותופעת העלילות דם ומנסה להסביר את הגורמים לכך. לצד ההסברים האפשריים השונים טוען המחבר כי "אפשר להסביר את השנאה ליהודים בכל רגע בזמן; קשה יותר להסביר את השנאה ליהודים בכל רגעי הזמן".
#החלק החמישי דן בתאוריות השונות שהועלו בניסיון להבין את "כושר השרידות" הייחודי של העם היהודי - ביחס לכל אחת מהציוויליזציות השונות בהם התקיים העם היהודי לאורך אלפי שנים. לאחר מכן בוחן המחבר האם ובאיזו מידה, אותן סיבות לשרידותו של העם היהודי קיימות גם במאה ה-21.
#החלק השישי מעמיק בשאלת מעמדו של היישוב היהודי בארץ ישראל, מול הקהילות היהודיות ב"גולה".
# החלק השביעי המסיים את הסוגיות הנידונות בספר, בוחן האם קיים "גניוס יהודי" ואם כן, מהם הגורמים לכך. על השאלה הראשונה התשובה בספר חד משמעית, אך מובאות גישות רבות מתי התחילה "ההצטיינות היהודית" ומה הגורמים לה.

בסוף כל אחד מהחלקים מוצג מבנה תרשימי, שמציג את התובנות המרכזיות שהועלו לגביו.

כנספח לספר מצורף "אחרית דבר" המכוון לעתיד ורשימת "היסטוריה יהודית מקוצרת" הכוללת את האירועים המשמעותיים ביותר עבור העם היהודי מבריאת העולם ועד תחילת המאה ה-21.

צור ארליך כתב בביקורת על הספר:

==קישורים חיצוניים==
* [http://www.kinbooks.co.il/page_28810 הספר] באתר הוצאת כנרת זמורה ביתן
* [https://www.anumuseum.org.il/he/בלוג-בית-התפוצות/ספר-חדש-של-שמואל-רוזנר-היהודים-7-שאלות-נ/ הספר] באתר בית התפוצות
* [https://www.e-vrit.co.il/היהודים__7_שאלות_נפוצות-details.aspx הפרק הראשון] באתר "עברית"
על הספר:
* 
* [https://e.walla.co.il/item/2997358 ריאיון עם המחבר על הספר] באתר וואלה

==הערות שוליים==

קטגוריה:ספרים ישראליים
קטגוריה:ספרי עיון בעברית
קטגוריה:יהודים
הרי ברוגמאן

הרי ברוגמאן (באנגלית: Brugmann Mountains) הם הרים בצידו המזרחי של האי לייז', בארכיפלג פאלמר שבאנטארקטיקה. 

ההרים מתנשאים לגובה של 850 מטרים מעל פני הים. 

כיוון ההרים צפון-מזרח - דרום-מערב. 

המדרונות המזרחיים של ההרים - תלולים וסלעיים, בעוד שהמדרונות המערביים מתונים. 

הפסגות העיקריות של ההרים הם: 

הר וסאליוס, פסגת פבלוב, פסגת מישב, הר קוזיאק, פסגת ואז'ארוב, ופסגת באלקאנוב. 

== היסטוריה ==
=== גילוי ההרים ===

ההרים התגלו על ידי המשלחת האנטארקטית הבלגית (שחקרה את אנטארקטיקה בין השנים 1897 – 1899) בפיקודו של אדריאן דה ז'רלאש. 

=== מקור השם ===

ז'רלאש קרא להרים על שמו של ז'ורז' ברוגמאן (Georges Brugmann), מממן המשלחת.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:2048 הרי ברוגמאן] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=1945&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הרי ברוגמאן] באתר הגאזט האנטארקטי המשווה SCAR של ממשלת אוסטרליה
* [https://peakbagger.com/peak.aspx?pid=11995 הרי ברוגמאן] באתר peakbagger
* [https://mapcarta.com/25606576 מפת אזור הרי ברוגמאן]
* [https://copernix.io/#?where=-61.930101529550406,-64.03049741445422,14&?query=&?map_type=hybrid תצלום לוויין של אזור הרי ברוגמן, וציון מקום האתרים שסביבם] באתר copernix

== הערות שוליים ==

בורגמאן
יחסי מדגסקר–צ'ילה

יחסי מדגסקר–צ'ילה הם היחסים הדיפלומטיים הרשמיים שבין רפובליקת מדגסקר לבין הרפובליקה של צ'ילה.

== היסטוריה ==
היחסים הדיפלומטיים הרשמיים שבין רפובליקת מדגסקר לבין הרפובליקה של צ'ילה הם יחסים דיפלומטיים שקטים - הם אינם מתוחים ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין מדגסקר לצ'ילה כוננו באופן רשמי ב-23 בדצמבר 1971.

ב-1973 מינתה מדגסקר קונסול כבוד לצ'ילה, שהחזיק בתואר זה עד למותו בשנת 2006.

אזרחי צ'ילה שרוצים להיכנס, לבקר ולשהות במדגסקר אינם נדרשים להנפיק אשרת כניסה מראש על מנת לעשות כן, אלא מקבלים אחת בכניסה למדינה או מנפיקים אשרה אלקטרונית (eVisa). לעומת זאת, אזרחי מדגסקר שרוצים להיכנס, לבקר ולשהות בצ'ילה נדרשים להנפיק אשרת כניסה על מנת לעשות כן.

== נציגויות דיפלומטיות ==
* צ'ילה אינה מיוצגת במדגסקר, הן בדרג השגרירות והן בדרג הקונסולרי.
* מדגסקר אינה מיוצגת בצ'ילה, הן בדרג השגרירות והן בדרג הקונסולרי.

== קישורים חיצוניים ==
* [http://transparencia.bcn.cl/obtienearchivo?id=repositorio/10221/12006/1/91367_BCNINFORME_GRID_01-08-2011_JJ_AFRICA.doc Reseña histórica de la presencia chilena en África] , אתר הספרייה הלאומית של צ'ילה

== הערות שוליים ==
קורבנותם אומנותם

קורבּנוּתם – אוּמנוּתם: משׂיח קורבני לשיח ריבוני הוא ספר מאת ד"ר אלון גן העוסק בתופעת ה"קורבניות".

הספר יצא לאור בשנת 2014 בהוצאת המכון הישראלי לדמוקרטיה.
==הספר==
הספר מציג את המחיר שהחברה בישראל משלמת על "השיח הקורבני", מנתח את הגורמים לו בעולם המערבי בכלל ובמדינת ישראל בפרט, ומציע פתרון מעשי.

המחבר עצמו הגדיר במבוא את מטרת הספר: 

הפתרון, אותו מציג המחבר, הוא לקיחת "אחריות אישית" מצד הפרט ה"מדוכא" ומצד הקולקטיב ה"מדוכא".

הספר מורכב משישה פרקים:
# המושג "קורבן" בשיח הישראלי: ממושא הערצה למושא ביקורת
# Victim ו-Sacrifice כמצבי הוויה ותודעה משתנים
# השיח הקורבני כשיח מכונן זהות קבוצתית: ארבעה מקרי מבחן
# "קורבנות כל העולם התאחדו": השיח הקורבני בהקשר עולמי
# מאפיינים וסוגיות מפתח בשיח הקורבני
# משיח קורבני לשיח ריבוני

דוד בוחבוט כתב בביקורת על הספר:

==קישורים חיצוניים==
* [https://kotar.cet.ac.il/KotarApp/Viewer.aspx?nBookID=103850774#1.0.6.default הספר] באתר "כותר"
* [https://www.smkb.ac.il/Data/Uploads/alon-gan.pdf תמצית הספר במאמר מאת המחבר] גילוי דעת 2015
על הספר: 
* 
* נמרוד נוי, [http://megafon-news.co.il/asys/archives/249380 "די להתקרבנות המשתלטת עלינו"] המגאפון, 21 בפברואר 2016
*אהוד בן עזר [https://library.osu.edu/projects/hebrew-lexicon/hbe/hbe01113.php "על ספרו החשוב של אלון גן"], 18 בינואר 2016

==הערות שוליים==

קטגוריה:ספרי עיון בעברית
יחסי סיישל–צ'ילה

יחסי סיישל–צ'ילה הם היחסים הדיפלומטיים הרשמיים שבין הרפובליקה של סיישל לבין הרפובליקה של צ'ילה.

== היסטוריה ==
היחסים הדיפלומטיים הרשמיים שבין הרפובליקה של סיישל לבין הרפובליקה של צ'ילה הם יחסים דיפלומטיים שקטים - אין בין המדינות מתיחויות ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין סיישל לצ'ילה כוננו באופן רשמי ב-1976.

אזרחי צ'ילה שרוצים להיכנס, לבקר ולשהות בסיישל אינם זקוקים לאשרה מראש על מנת לעשות כן אלא מנפיקים אחת בעת ההגעה למדינה. לעומת זאת, אזרחי סיישל שרוצים להיכנס, לבקר ולשהות בצ'ילה זקוקים לאשרת כניסה על מנת לעשות כן.

== נציגויות דיפלומטיות ==
* צ'ילה אינה מיוצגת בסיישל, הן בדרג השגרירות והן בדרג הקונסולרי.
* סיישל אינה מיוצגת בצ'ילה, הן בדרג השגרירות והן בדרג הקונסולרי.

== קישורים חיצוניים ==
* הוגו הארווי פרדה, [https://books.google.cl/books?id=XjCGvJPXsigC&printsec=frontcover#v=onepage&q&f=false Las relaciones entre Chile e Israel, 1973-1990. La conexión oculta], הועלה ב-5 במרץ 2018

== הערות שוליים ==
יחסי אסוואטיני–צ'ילה

יחסי אסוואטיני–צ'ילה הם היחסים הדיפלומטיים הרשמיים שבין ממלכת אסוואטיני לבין הרפובליקה של צ'ילה.

== היסטוריה ==
היחסים הדיפלומטיים הרשמיים שבין ממלכת אסוואטיני לבין הרפובליקה של צ'ילה הם יחסים דיפלומטיים שקטים - הם אינם מתוחים ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין אסוואטיני לצ'ילה כוננו באופן רשמי ב-25 בספטמבר 1978.

אזרחי צ'ילה שרוצים להיכנס, לבקר ולשהות באסוואטיני אינם נדרשים להנפיק אשרת כניסה על מנת לעשות כן ויכולים לשהות במדינה למשך שלושים ימים. לעומת זאת, אזרחי אסוואטיני שרוצים להיכנס, לבקר ולשהות בצ'ילה נדרשים להנפיק אשרת כניסה על מנת לעשות כן.

== נציגויות דיפלומטיות ==
* צ'ילה אינה מיוצגת באסוואטיני, הן בדרג השגרירות והן בדרג הקונסולרי. צ'ילה האמינה את שגרירותה שבפרטוריה, בירת דרום אפריקה הסמוכה, על אסוואטיני.
* אסוואטיני אינה מיוצגת בצ'ילה, הן בדרג השגרירות והן בדרג הקונסולרי. אסוואטיני האמינה את שגרירותה שבוושינגטון די. סי., בירת ארצות הברית, על צ'ילה.

== קישורים חיצוניים ==
* [http://transparencia.bcn.cl/obtienearchivo?id=repositorio/10221/12006/1/91367_BCNINFORME_GRID_01-08-2011_JJ_AFRICA.doc Reseña histórica de la presencia chilena en África] , אתר הספרייה הלאומית של צ'ילה

== הערות שוליים ==
יחסי הרפובליקה של קונגו – צ'ילה

יחסי הרפובליקה של קונגו–צ'ילה הם היחסים הדיפלומטיים הרשמיים שבין הרפובליקה של קונגו לבין הרפובליקה של צ'ילה.

== היסטוריה ==
היחסים הדיפלומטיים הרשמיים שבין הרפובליקה של קונגו לבין הרפובליקה של צ'ילה הם יחסים דיפלומטיים שקטים - הם אינם מתוחים ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין הרפובליקה של קונגו לצ'ילה כוננו באופן רשמי ב-1 ביוני 1972.

אזרחי צ'ילה שרוצים להיכנס, לבקר ולשהות ברפובליקה של קונגו נדרשים להנפיק אשרת כניסה על מנת לעשות כן. גם אזרחי הרפובליקה של קונגו שרוצים להיכנס, לבקר ולשהות בצ'ילה נדרשים להנפיק אשרת כניסה על מנת לעשות כן.

== נציגויות דיפלומטיות ==
* צ'ילה אינה מיוצגת ברפובליקה של קונגו, הן בדרג השגרירות והן בדרג הקונסולרי.
* הרפובליקה של קונגו אינה מיוצגת בצ'ילה, הן בדרג השגרירות והן בדרג הקונסולרי.

== קישורים חיצוניים ==
* [http://transparencia.bcn.cl/obtienearchivo?id=repositorio/10221/12006/1/91367_BCNINFORME_GRID_01-08-2011_JJ_AFRICA.doc Reseña histórica de la presencia chilena en África] , אתר הספרייה הלאומית של צ'ילה

== הערות שוליים ==
יחסי מאלי–צ'ילה

יחסי מאלי–צ'ילה הם היחסים הדיפלומטיים הרשמיים שבין רפובליקת מאלי לבין הרפובליקה של צ'ילה.

== היסטוריה ==
היחסים הדיפלומטיים הרשמיים שבין רפובליקת מאלי לבין הרפובליקה של צ'ילה הם יחסים דיפלומטיים שקטים - הם אינם מתוחים ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין מאלי לצ'ילה כוננו באופן רשמי ב-5 בספטמבר 1963.

אזרחי צ'ילה שרוצים להיכנס, לבקר ולשהות במאלי נדרשים להנפיק אשרת כניסה על מנת לעשות כן. גם אזרחי מאלי שרוצים להיכנס, לבקר ולשהות בצ'ילה נדרשים להנפיק אשרת כניסה על מנת לעשות כן.

== נציגויות דיפלומטיות ==
* צ'ילה אינה מיוצגת במאלי, הן בדרג השגרירות והן בדרג הקונסולרי.
* מאלי אינה מיוצגת בצ'ילה, הן בדרג השגרירות והן בדרג הקונסולרי. מאלי האמינה את שגרירותה שבברזיליה, בירת ברזיל הסמוכה, על צ'ילה.

== קישורים חיצוניים ==
* [http://transparencia.bcn.cl/obtienearchivo?id=repositorio/10221/12006/1/91367_BCNINFORME_GRID_01-08-2011_JJ_AFRICA.doc Reseña histórica de la presencia chilena en África] , אתר הספרייה הלאומית של צ'ילה

== הערות שוליים ==
יחסי מאוריטניה–צ'ילה

יחסי מאוריטניה–צ'ילה הם היחסים הדיפלומטיים הרשמיים שבין הרפובליקה האסלאמית של מאוריטניה לבין הרפובליקה של צ'ילה.

== היסטוריה ==
היחסים הדיפלומטיים הרשמיים שבין הרפובליקה האסלאמית של מאוריטניה לבין הרפובליקה של צ'ילה הם יחסים דיפלומטיים שקטים - הם אינם מתוחים ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין מאוריטניה לצ'ילה כוננו באופן רשמי ב-10 בדצמבר 1965.

אזרחי צ'ילה שרוצים להיכנס, לבקר ולשהות במאוריטניה אינם נדרשים להנפיק אשרת כניסה על מנת לעשות כן אלא מקבלים אחת עם הכניסה למדינה. לעומת זאת, אזרחי מאוריטניה שרוצים להיכנס, לבקר ולשהות בצ'ילה נדרשים להנפיק אשרת כניסה על מנת לעשות כן.

== נציגויות דיפלומטיות ==
* צ'ילה אינה מיוצגת במאוריטניה, הן בדרג השגרירות והן בדרג הקונסולרי.
* מאוריטניה אינה מיוצגת בצ'ילה, הן בדרג השגרירות והן בדרג הקונסולרי. מאוריטניה האמינה את שגרירותה שבברזיליה, בירת ברזיל הסמוכה, על צ'ילה.

== קישורים חיצוניים ==
* [http://transparencia.bcn.cl/obtienearchivo?id=repositorio/10221/12006/1/91367_BCNINFORME_GRID_01-08-2011_JJ_AFRICA.doc Reseña histórica de la presencia chilena en África] , אתר הספרייה הלאומית של צ'ילה

== הערות שוליים ==
יחסי מוזמביק–צ'ילה

יחסי מוזמביק–צ'ילה הם היחסים הדיפלומטיים הרשמיים שבין רפובליקת מוזמביק לבין הרפובליקה של צ'ילה.

== היסטוריה ==
היחסים הדיפלומטיים הרשמיים שבין רפובליקת מוזמביק לבין הרפובליקה של צ'ילה הם יחסים דיפלומטיים שקטים - הם אינם מתוחים ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין מוזמביק לצ'ילה כוננו באופן רשמי ב-25 ביולי 1990.

אזרחי צ'ילה שרוצים להיכנס, לבקר ולשהות במוזמביק אינם נדרשים להנפיק אשרת כניסה על מנת לעשות כן אלא מקבלים אחת עם הכניסה למדינה. לעומת זאת, אזרחי מוזמביק שרוצים להיכנס, לבקר ולשהות בצ'ילה נדרשים להנפיק אשרת כניסה על מנת לעשות כן.

== נציגויות דיפלומטיות ==
* צ'ילה אינה מיוצגת במוזמביק בדרג השגרירות. צ'ילה מיוצגת במוזמביק בדרג הקונסולרי באמצעות קונסוליה רשמית שהיא מחזיקה במפוטו, בירת המדינה.
* מוזמביק אינה מיוצגת בצ'ילה בדרג השגרירות. מוזמביק מיוצגת בצ'ילה בדרג הקונסולרי באמצעות קונסוליה רשמית שהיא מחזיקה בסנטיאגו דה צ'ילה, בירת המדינה.

== קישורים חיצוניים ==

* [http://transparencia.bcn.cl/obtienearchivo?id=repositorio/10221/12006/1/91367_BCNINFORME_GRID_01-08-2011_JJ_AFRICA.doc Reseña histórica de la presencia chilena en África] , אתר הספרייה הלאומית של צ'ילה

== הערות שוליים ==
יחסי נמיביה–צ'ילה

יחסי נמיביה–צ'ילה הם היחסים הדיפלומטיים הרשמיים שבין רפובליקת נמיביה לבין הרפובליקה של צ'ילה.

== היסטוריה ==
היחסים הדיפלומטיים הרשמיים שבין רפובליקת נמיביה לבין הרפובליקה של צ'ילה הם יחסים דיפלומטיים שקטים - הם אינם מתוחים ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין נמיביה לצ'ילה כוננו באופן רשמי ב-16 באוקטובר 1960.

אזרחי צ'ילה שרוצים להיכנס, לבקר ולשהות בנמיביה אינם נדרשים להנפיק אשרת כניסה על מנת לעשות כן, אלא מקבלים אחת בכניסה למדינה. לעומת זאת, אזרחי נמיביה שרוצים להיכנס, לבקר ולשהות בצ'ילה נדרשים להנפיק אשרת כניסה על מנת לעשות כן.

== נציגויות דיפלומטיות ==
* צ'ילה אינה מיוצגת בנמיביה, הן בדרג השגרירות והן בדרג הקונסולרי.
* נמיביה אינה מיוצגת בצ'ילה, הן בדרג השגרירות והן בדרג הקונסולרי. נמיביה האמינה את שגרירותה שבברזיליה, בירת ברזיל הסמוכה, על צ'ילה.

== קישורים חיצוניים ==
* [http://transparencia.bcn.cl/obtienearchivo?id=repositorio/10221/12006/1/91367_BCNINFORME_GRID_01-08-2011_JJ_AFRICA.doc Reseña histórica de la presencia chilena en África] , אתר הספרייה הלאומית של צ'ילה

== הערות שוליים ==
התחרות השווייצרית הגדולה של פיד"ה 2019

התחרות השווייצרית הגדולה של פיד"ה 2019 (באנגלית: FIDE Grand Swiss Tournament 2019) היא תחרות שחמט שהתקיימה בין ה־10 ל־21 באוקטובר 2019 באי מאן. התחרות היוותה תחרות העפלה לתחרות המועמדים 2020 ומועמד אחד הגיע ממנה. פביאנו קרואנה וואנג האו חלקו יחד את המקום הראשון, ובהתאם לשיטת הניקוד ניצח וואנג האו בשובר שוויון וזכה בכרטיס לתחרות המועמדים 2020.

==פורמט==
התחרות שוחקה בשיטה השווייצרית ב־11 סיבובים. כאשר בכל משחק לכל שחמטאי היו 100 דקות, 50 דקות נוספות לאחר המהלך ה־40, 15 דקות נוספות לאחר המהלך ה־60. תוספת של 30 שניות לכל מהלך החל מהמהלך הראשון.

במקרה של שוויון בין מספר שחמטאים הדירוג נקבע לפי שברי השוויון הבאים:
# ממוצע מד הכח של היריבים (לאחר הסרת היריב עם מד הכושר הנמוך ביותר)
# בוכהולץ 1-: ממוצע התוצאות של היריבים (לא כולל היריב עם התוצאה הנמוכה ביותר)
# בוכהולץ: ממוצע התוצאות של היריבים.
# תוצאות המשחקים בין השחקנים בשוויון

==מתמודדים==
בתחרות התמודדו 154 שחמטאים. לפי הפירוט הבא:
# 100 שחמטאים העפילו על בסיס דירוג במהלך שנה מיולי 2018 ועד יוני 2019
# אלופת העולם לנשים - ג'ו ונג'ון
# אלוף העולם לנוער (עד גיל 20) - פרהאם מקסודלו (پرهام مقصودلو)
# אלוף העולם למבוגרים מעל 50 - קארן מובסיסיאן (Կարեն Մովսիսյան)
# אלוף העולם למבוגרים מעל 65 - ולסטימיל יאנסה (Vlastimil Jansa)
# מועמדים מאליפויות יבשתיות (5 מאירופה, 3 באסיה, 3 באמריקה ואחד מאפריקה)
# מועמד מסבב ACP
# שלושה מתמודדים לפי החלטת נשיא פיד"ה
# 36 מתמודדים לפי החלטת המארגנים.

בין המתמודדים אלוף העולם המכהן מגנוס קרלסן, פביאנו קרואנה, וישוואנתן אנאנד שויתר על גביע העולם בשביל להתכונן לתחרות הזו, וסלי סו ויו יאנגי שסיים רביעי בגביע העולם.

שלושת הראשונים בגביע העולם החליטו שלא להתמודד, דינג לירן, טיימור רג'אבוב ומקסים ושייה-לגראב. שחמטאים נוספים שהחליטו לא להשתתף: אניש גירי, יאן נפומניאשצ'י ושחריאר ממדיארוב.

==פרסים==
בתחרות חולקו פרסים בס"ך 443 אלף דולר לפי הפירוט הבא
{| class="wikitable"
|-
! מיקום !! שווי הפרס (בדולרים) !! שווי הפרס לדירוג הנשים
|-
| 1 || 70,000 || 10,000
|-
| 2 || 50,000 || 8,000
|-
| 3 || 40,000 || 6,000
|-
| 4 || 35,000 || 4,000
|-
| 5 || 30,000 || 2,500
|-
| 6 || 25,000 || 2,500
|-
| 7 || 20,000 || —
|-
| 8 || 16,000 || —
|-
| 9 || 13,000 || —
|-
| 10 || 11,000 || —
|-
| 11–15 || 8,000 כל אחד || —
|-
| 16–20 || 5,000 כל אחד || —
|-
| 21–25 || 3,000 כל אחד|| —
|-
| 26–30 || 2,000 כל אחד|| —
|-
! סה"כ
! colspan=2 |433,000
|}

==תוצאות==
בתחרות זכה ואנג האו לאחר שצבר 8 נקודות מתוך 11. גם פביאנו קרואנה סיים עם 8 נקודות אולם דורג שני בעקבות שובר שוויון הראשון (מד כושר של היריבים מלבד היריב החלש ביותר) בו ואנג קיבל 2735 וקרואנה 2720. שישה שחמטאים סיימו עם 7.5 נקודות (מסודר לפי הדירוג הסופי מהמקום ה־3 ועד ה־8): קיריל אלקסיינקו (Кирилл Алексеенко), לבון ארוניאן, דוד אנטון גיחארו (David Antón Guijarro), מגנוס קרלסן, היקארו נקמורה, ניקיטה ויטיוגוב (Никита Витюгов).

בעקבות התוצאה ואנג האו עלה לתחרות המועמדים 2020 וקיריל אלקסיינקו זכה להתמודד על הכרטיס החופשי.

מבין הנשים זכתה הרב־אמנית דרונאוולי הריקה (ద్రోణవల్లి హారిక; Dronavalli Harika) במקום הראשון מבין הנשים ובמקום ה־83 הכללי עם 5.5 נקודות. גם רב־אמן לנשים והאמנית הבינלאומית דינארה סדואקסובה (Динара Сәдуакасова) קיבלה 5.5 נקודות ודורגה במקום השני לנשים וה־85 הכללי.
==קישורים חיצוניים==
* 

==הערות שוליים==

קטגוריה:תחרויות שחמט ב-2019
קטגוריה:אליפויות עולם בשחמט
טייבה (לבנון)

א-טייבה (בערבית: الطيبة) הוא כפר בדרום לבנון בנפת מרג' עיון שבמחוז א-נבטיה. בכפר מתגוררים כ-3,000 איש, רובם המוחלט מוסלמים מתואלים (שיעים).

== היסטוריה ==
בשנת 1875, ביקר הארכאולוג והגאוגרף הצרפתי ויקטור גרן בכפר, העריך שגרו בו כ-800 תושבים, וכתב: .

בעת מאורעות תל חי, בשנת 1920, מצאו מקלט בטייבה מספר משפחות של תושבי מטולה אצל השיעים שאיתם היו ביחסים טובים באותן שנים. המשפחות התארחו אצל מוכתר הכפר כאמל אסעד, למרות זאת, במאי 1948, פשט הפלמ"ח על טייבה ואנשיו שרפו את הארמון של משפחת אסעד יחד עם עוד שבעה בניינים נוספים בכפר. 

באוקטובר 1948, במהלך מבצע חירם כבשה חטיבת כרמלי, ללא קרב, את הכפר ו-13 כפרים סמוכים. רק לאחר הסכמי שביתת הנשק בתום מלחמת העצמאות, ב-23 במרץ 1949 פינה צה"ל את הכפר.

בתקופת מלחמת האזרחים בלבנון, באפריל 1977, המיליציה הנוצרית, צבא לבנון החופשית בראשותו של סעד חדאד, הצליח לכבוש את הכפר. אחרי מבצע ליטני החזיק כוח יוניפי"ל בחלקו הדרומי של הכפר.

=== תקיפות צה"ל על הכפר ===
בספטמבר 1972 פוצץ טור שריון של צה"ל מספר מעוזי פת"ח בכפר.

באפריל 1974 פוצץ כוח צה"ל עשרה בתים בכפר ואת תחנת שאיבת המים האזורית. בינואר 1975, שוב פשט כוח של 200 חיילי צה"ל על הכפר, ופוצץ בית על יושביו.

הכפר נכבש על ידי צה"ל במהלך מלחמת לבנון הראשונה ביוני 1982, והיה בשליטת ישראל עד מאי 2000, עת נסוג צה"ל מלבנון. בשנת 1998 נהרג חייל צה"ל ושניים נפצעו בחילופי אש בין שתי יחידות גולני סמוך לטייבה.

בזמן מלחמת לבנון השנייה, בחודשים יולי–אוגוסט 2006, שוב כבש צה"ל את הכפר.

ב-11 בדצמבר 2023 נהרג ראש הכפר מפגיעה ישירה של פגז ישראלי שלא התפוצץ, כאשר ישב במרפסת ביתו.

==ראו גם==
* מוצב טייבה

==קישורים חיצוניים==

==הערות שוליים==

קטגוריה:מחוז א-נבטיה: יישובים
קטגוריה:גבול ישראל–לבנון
קטגוריה:רצועת הביטחון
קטגוריה:המערכה ברצועת הביטחון
טריבלים

טריבלים (ביחיד: טריבל; באנגלית: Tribbles) הם גזע חייזרי המופיע ביקום של סדרות זיכיון מסע בין כוכבים. הטריבלים נוצרו על ידי הסופר והתסריטאי דייוויד ג'רולד, והופיעו לראשונה בפרק "The Trouble with Tribbles" של הסדרה המקורית משנת 1967. הטריבלים מתוארים כיצורים קטנים, פרוותיים, עדינים, נעימים לעין ואיטיים, אך מתרבים במהרה, והופכים למין פולש. למרות הופעותיהם הנדירות יחסית על המסך ביקום של מסע בין כוכבים הטריבלים הפכו פופולריים מאוד בקרב מעריצי הזיכיון, וזכו למשחק מחשב בכיכובם, ושמם אף ניתן לקבוצת החלבונים TRIB1, הקשורה לביולוגיה של תסיסנית המחקר, Drosophila melanogaster.<ref>[http://www.sdbonline.org/fly/newgene/tribbls1.htm Tribbles entry on Interactive Fly database]</ref><ref></ref>

==הופעות==
הטריבלים הופיעו לראשונה בפרק "The trouble with Tribbles" מעונתה השנייה של הסדרה המקורית (1967). בנוסף הופיעו הטריבלים כמרכיב מרכזי בעלילה בפרק "More Tribbles, More Troubles" מהסדרה המצוירת, בפרק "Trials and Tribble-ations" מהסדרה חלל עמוק 9 וכן בפרק "The Trouble with Edward" בסדרה מסעות קצרים. נוסף על כך הופיעו בחטף בפרק בסדרה "אנטרפרייז", בפרקים בסדרה "דיסקברי", בארבעה מסרטי הקולנוע של הזיכיון ובמשחקי מחשב כמו Star Trek: Armada II.
טריבל

לפי הקאנון של מסע בין כוכבים הטריבלים מגיעים מהכוכב יוטה גמינורום IV. למרות שהם נראים כגוש פרווה ללא איברים נוספים נראים לעין, הם משמיעים קולות וצפצופים. צבעיהם נעים בין לבן לאפור ושחור, כמו גם חום, צהוב וכתום. אליבא דד"ר לאונרד מקוי, שתי מטרותיהם היחידות בחיים הן אכילה והתרבות, והם מצטיינים בשתיהן. מקוי הסיק ש-50% מחילוף החומרים של הטריבלים משמש להתרבות, וכי הם נולדים בהריון.

נטייתם להתרבות יתר גרמה לצי הכוכבים להכריז עליהם כעל אורגניזם מסוכן ולאסור על הובלתם. בפרק "More Tribbles, More Troubles" מהסדרה המצוירת (1973) הוצג יצור שהונדס גנטית לצוד טריבלים. הקלינגונים, שנוכחותם גורמת לטריבלים לצרוח, רואים בהם "אויבים נצחיים", כפי שצוין בפרק "Trials and Tribble-ations" מ-1996.

==מקור==
לפי דייוויד ג'רולד הרעיון המקורי לטריבלים הגיע ממגפת הארנבות באוסטרליה. ג'רולד ביקש ליצור יצור שיהיה זול להפקה, וקיבל את ההשראה מפרווה ורודה שהייתה חלק ממחזיק מפתחות. במקור ניתן לטריבלים השם "fuzzies", אך ג'רולד החליט להמציא שם חדש על מנת להימנע מבלבול עם הרומן "Little Fuzzy" של הסופר ה' בים פייפר, ולאחר מחשבה והגיית מילים חסרות משמעות, הגיע לשם "טריבלים".

ג'רולד היה מוטרד שמא יואשם בגנבה ספרותית של יצור דומה שהופיע בספרו של רוברט היינליין "האבן המתגלגלת" (1952).<ref>:p.271</ref> החששות הועלו גם על ידי צוות תחקירים, והועלתה הצעה לקנות את הזכויות לרומן. כשיצרו קשר עם היינליין, הוא דרש עותק חתום של התסריט ותו לא. בהמשך שלח היינליין לג'רולד מכתב תודה.<ref>:p.274</ref>

==קבלה==
ב-2007 דירג המגזין "Wired" את הטריבלים בעשירייה הפותחת של היצורים הנדושים הקלאסיים במסע בין כוכבים.<ref></ref>

==קישורים חיצוניים==
* [https://memory-alpha.fandom.com/wiki/Tribble טריבלים] באתר Memory Alpha (ויקי מסע בין כוכבים)
* [http://www.startrek.com/startrek/view/library/aliens/article/70737.html טריבלים] באתר הרשמי של הזיכיון, StarTrek.com

==הערות שוליים==

טריבלים
יחסי סנגל–צ'ילה

יחסי סנגל–צ'ילה הם היחסים הדיפלומטיים הרשמיים שבין רפובליקת סנגל לבין הרפובליקה של צ'ילה.

== היסטוריה ==
היחסים הדיפלומטיים הרשמיים שבין רפובליקת סנגל לבין הרפובליקה של צ'ילה הם יחסים דיפלומטיים שקטים - הם אינם מתוחים ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין סנגל לצ'ילה כוננו באופן רשמי ב-1962.

אזרחי צ'ילה שרוצים להיכנס, לבקר ולשהות בסנגל נדרשים להנפיק אשרת כניסה על מנת לעשות כן. גם אזרחי סנגל שרוצים להיכנס, לבקר ולשהות בצ'ילה נדרשים להנפיק אשרת כניסה על מנת לעשות כן.

== נציגויות דיפלומטיות ==
* צ'ילה אינה מיוצגת בסנגל, הן בדרג השגרירות והן בדרג הקונסולרי. צ'ילה האמינה את שגרירותה שברבאט, בירת מרוקו, על סנגל.
* סנגל אינה מיוצגת בצ'ילה, הן בדרג השגרירות והן בדרג הקונסולרי. סנגל האמינה את שגרירותה שבברזיליה, בירת ברזיל הסמוכה, על צ'ילה.

== קישורים חיצוניים ==
* [http://transparencia.bcn.cl/obtienearchivo?id=repositorio/10221/12006/1/91367_BCNINFORME_GRID_01-08-2011_JJ_AFRICA.doc Reseña histórica de la presencia chilena en África] , אתר הספרייה הלאומית של צ'ילה

== הערות שוליים ==
יחסי צ'ילה–קמרון

יחסי צ'ילה–קמרון הם היחסים הדיפלומטיים הרשמיים שבין הרפובליקה של צ'ילה לבין רפובליקת קמרון.

== היסטוריה ==
היחסים הדיפלומטיים הרשמיים שבין רפובליקת קמרון לבין הרפובליקה של צ'ילה הם יחסים דיפלומטיים שקטים - הם אינם מתוחים ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין קמרון לצ'ילה כוננו באופן רשמי ב-11 באוגוסט 1964.

אזרחי צ'ילה שרוצים להיכנס, לבקר ולשהות בקמרון נדרשים להנפיק אשרת כניסה טרם הכניסה למדינה. גם אזרחי קמרון שרוצים להיכנס, לבקר ולשהות בצ'ילה נדרשים להנפיק אשרת כניסה על מנת לעשות כן.

== נציגויות דיפלומטיות ==
* צ'ילה אינה מיוצגת בקמרון, הן בדרג השגרירות והן בדרג הקונסולרי. 
* קמרון אינה מיוצגת בצ'ילה, הן בדרג השגרירות והן בדרג הקונסולרי.

== קישורים חיצוניים ==
* [http://transparencia.bcn.cl/obtienearchivo?id=repositorio/10221/12006/1/91367_BCNINFORME_GRID_01-08-2011_JJ_AFRICA.doc Reseña histórica de la presencia chilena en África] , אתר הספרייה הלאומית של צ'ילה

== הערות שוליים ==
יחסי נפאל–צ'ילה

יחסי נפאל–צ'ילה הם היחסים הדיפלומטיים הרשמיים שבין הרפובליקה הפדרלית הדמוקרטית של נפאל לבין הרפובליקה של צ'ילה.

== היסטוריה ==
היחסים הדיפלומטיים הרשמיים שבין הרפובליקה הפדרלית הדמוקרטית של נפאל לבין הרפובליקה של צ'ילה הם יחסים דיפלומטיים שקטים - הם אינם מתוחים ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין נפאל לצ'ילה כוננו באופן רשמי ב-1962.

אזרחי צ'ילה שרוצים להיכנס, לבקר ולשהות בנפאל אינם נדרשים להנפיק אשרת כניסה על מנת לעשות כן אלא מקבלים אחת עם הכניסה למדינה. לעומת זאת, אזרחי נפאל שרוצים להיכנס, לבקר ולשהות בצ'ילה נדרשים להנפיק אשרת כניסה על מנת לעשות כן.

== נציגויות דיפלומטיות ==
* צ'ילה אינה מיוצגת בנפאל בדרג השגרירות. צ'ילה מיוצגת בנפאל בדרג הקונסולרי באמצעות קונסוליה רשמית שהיא מחזיקה בקטמנדו, בירת המדינה.
* נפאל אינה מיוצגת בצ'ילה, הן בדרג השגרירות והן בדרג הקונסולרי. נפאל האמינה את שגרירותה שבברזיליה, בירת ברזיל הסמוכה, על צ'ילה.

== קישורים חיצוניים ==
* [https://mofa.gov.np/foreign-policy/diplomatic-relations Diplomatic Relations], אתר משרד החוץ של נפאל

== הערות שוליים ==
יחסי מונגוליה–צ'ילה

יחסי מונגוליה–צ'ילה הם היחסים הדיפלומטיים הרשמיים שבין מדינת מונגוליה לבין הרפובליקה של צ'ילה.

== היסטוריה ==
היחסים הדיפלומטיים הרשמיים שבין מדינת מונגוליה לבין הרפובליקה של צ'ילה הם יחסים דיפלומטיים שקטים - הם אינם מתוחים ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין מונגוליה לצ'ילה כוננו באופן רשמי ב-1 ביוני 1971. היחסים בין המדינות הושעו ב-1973 אך חודשו בשנת 1990.

אזרחי צ'ילה שרוצים להיכנס, לבקר ולשהות במונגוליה אינם נדרשים להנפיק אשרת כניסה על מנת לעשות כן למשך תשעים ימים. גם אזרחי מונגוליה שרוצים להיכנס, לבקר ולשהות בצ'ילה אינם נדרשים להנפיק אשרת כניסה על מנת לעשות כן למשך תשעים ימים.

== נציגויות דיפלומטיות ==
* צ'ילה אינה מיוצגת במונגוליה בדרג השגרירות. צ'ילה מיוצגת במונגוליה בדרג הקונסולרי באמצעות קונסוליה רשמית שהיא מחזיקה באולן בטור, בירת המדינה. צ'ילה האמינה את שגרירותה שבבייג'ינג, בירת הרפובליקה העממית של סין הסמוכה, על מונגוליה.
* מונגוליה אינה מיוצגת בצ'ילה, הן בדרג השגרירות והן בדרג הקונסולרי. מונגוליה האמינה את שגרירותה שבברזיליה, בירת ברזיל הסמוכה, על צ'ילה.

== קישורים חיצוניים ==
* [https://web.archive.org/web/20110722215952/http://www.mfat.gov.mn/index.php?option=com_content&view=article&id=70&Itemid=83&lang=en LIST OF STATES WITH DIPLOMATIC RELATIONS], אתר משרד החוץ של מונגוליה

== הערות שוליים ==